Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 638/13/8802	Košice I, 21.1.2014
EEČ : 2-63-46-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenou:
1.	XXXXX
	trvalé bydlisko: XXXXX
Obsahom zmieru je:
obvinený XXXXX
- vyhlásil, že spáchal skutok, pre ktorý je stíhaný a ktorý spočíva v tom, že dňa 22.10.2013 v čase okolo 13.04 hod. v Košiciach po ceste vedúcej od obce Sady nad Torysou smerom ku križovatke s ul. Sečovská cesta viedol osobné motorové vozidlo zn. Mercedes Vito, EVČ: XXXXX, kde pri vjazde do križovatke nerešpektoval zvislú dopravnú značku „Daj prednosť v jazde“, vošiel do križovatky a spôsobil zrážku s osobným motorovým vozidlom zn. Škoda Fábia, EČV : XXXXX, ktoré viedol XXXXX po ul. Sečovská cesta označenej zvislou dopravnou značkou „Hlavná cesta“, pričom pri nehode utrpela jeho spolujazdkyňa na prednom sedadle XXXXX ľahké zranenia, a to podvrtnutie krčnej chrbtice, pomliaždenie čela vľavo a v oblasti kolena obojstranne s dobou liečenia 4 týždne,

- dopravnú nehodu nahlásil v Komunálnej poisťovni, a.s., kde je vozidlo povinne zmluvne poistené, v ktorej si poškodená uplatní náhradu spôsobenej škody z titulu bolestného,

- dňa 16.1.2014 zložil na depozitný účet pre zmier Krajskej prokuratúry v Košiciach, č. ú. 7000194644/8180 peňažnú sumu určenú na všeobecne prospešné účely vo výške 150,-€, z ktorej 50% je určených pre Vysokošpecializovaný odborný ústav geriatrický sv. Lukáša v Košiciach, č. ú. 60131512/0200 a 50% na peňažnú pomoc poškodeným trestnými činmi podľa osobitného zákona.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou ORP-262/DI-KE-2013.
dňa 22.10.2013 v čase okolo 13.04 hod. v Košiciach po ceste vedúcej od obce Sady nad Torysou smerom ku križovatke s ul. Sečovská cesta viedol osobné motorové vozidlo zn. Mercedes Vito, EVČ: XXXXX, kde pri vjazde do križovatke nerešpektoval zvislú dopravnú značku „Daj prednosť v jazde“, vošiel do križovatky a spôsobil zrážku s osobným motorovým vozidlom zn. Škoda Fábia, EČV : XXXXX, ktoré viedol XXXXX po ul. Sečovská cesta označenej zvislou dopravnou značkou „Hlavná cesta“, pričom pri nehode utrpela jeho spolujazdkyňa na prednom sedadle XXXXX ľahké zranenia, a to podvrtnutie krčnej chrbtice, pomliaždenie čela vľavo a v oblasti kolena obojstranne s dobou liečenia 4 týždne,

Odôvodnenie: 

	Uznesením povereného príslušníka Okresného riaditeľstva PZ, Okresného dopravného inšpektorátu, Oddelenia dopravných nehôd v Košiciach, sp. zn. ORP-262/DI-KE-2013 zo dňa 23.10.2013 bolo začaté trestné stíhanie a súčasne vznesené obvinenie XXXXX pre prečin ublíženia na zdraví podľa § 158 Trestného zákona na tom skutkovom základe, ako je to uvedené vo výrokovej časti tohto uznesenia.
	Preskúmaním príslušného spisového materiálu som zistila, že v predmetnej trestnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
Obvinený a poškodená dňa 16.1.2014 uzavreli dohodu o zmieri, z ktorej je zrejmé, že obvinený dopravnú nehodu nahlásil príslušnej poisťovni, kde je vozidlo povinne zmluvne poistené, v ktorej si poškodená uplatní náhradu spôsobenej škody z titulu bolestného.
Obvinený XXXXX slobodne, vážne, zrozumiteľne a určito vyhlásil, že spáchal skutok, pre ktorý je stíhaný a svoje konanie oľutoval a poškodenej sa ospravedlnil. Zo spáchania skutku je obvinený jednoznačne usvedčovaný výpoveďou samotnej poškodenej, svedka nehody a taktiež závermi znaleckého posudku z odboru cestnej dopravy, z ktorého vyplýva, že príčinou vzniku dopravnej nehody bola skutočnosť, že obvinený nedal prednosť v jazde vozidlu idúcemu po hlavnej ceste.
	Obvinený zložil na depozitný účet Krajskej prokuratúry v Košiciach pre účely zmieru peňažnú sumu určenú na všeobecne prospešné účely vo výške 150,- €, z ktorej 50% je určených pre Vysokošpecializovaný odborný ústav geriatrický sv. Lukáša v Košiciach, č. ú. 60131512/0200 a 50% na peňažnú pomoc poškodeným trestnými činmi podľa osobitného zákona. Táto suma je primeraná závažnosti spáchaného trestného činu.
	Obvinený a poškodená s týmto spôsobom vybavenia veci vyslovili súhlas.
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, ktorý bol doposiaľ len raz súdne trestaný pre nedbanlivostný trestný čin v roku 2004, pričom odsúdenie bolo zahladené a hľadí sa na neho, akoby nebol odsúdený a na jeho osobné a majetkové pomery som dospela k záveru, že takýto spôsob rozhodnutia je dostačujúci.
S poukazom na uvedené skutočnosti bolo rozhodnuté tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná ( §185 ods. 2 Tr. por.)

JUDr. Jana Redayova
prokurátorka